Business Finland

Business Finland on suomalainen valtiokonserni, joka koostuu valtionyhtiö Business Finland oy:stä (ent. Finpro), ja samannimisestä valtion virastosta, innovaatiorahoituskeskus Business Finlandista (ent. Tekes)..

Nykyinen, vuoden 2018 alussa syntynyt Business Finland -konserni tarjoaa yrityksille kansainvälistymis- ja rahoituspalveluita. Sen pääjohtajana toimii Nina Kopola. Konserni työllistää noin 600 henkeä. Sillä on lähes 40 toimipistettä ulkomailla ja maakunnallisia toimipisteitä Suomessa.

Business Finlandin toimintaa ohjaa laki 1146/2017 sekä muut erityislainsäädännön osat, ja se on osa Team Finland-verkostoa. Business Finland toimii Työ- ja elinkeinoministeriön tulosohjauksessa .

Organisaatio 

Business Finlandilla on pääjohtaja, joka johtaa ja kehittää toimintaa, sekä vastaa toiminnasta työ- ja elinkeinoministeriölle. Pääjohtajan nimittää valtioneuvosto.

Pääjohtajana on 1.9.2019 alkaen toiminut tekniikan lisensiaatti Nina Kopola . Pääjohtajan tukena on myös johtoryhmä .

Business Finlandilla on myös johtokunta, johon kuuluu toimialaa tuntevia henkilöiä, joista yksi edustaa työ- ja elinkeinoministeriötä. Johtokunta päättää rahoituksen myöntämisestä, ja pääjohtaja toimii johtokunnan esittelijänä.

Johtokunnan kokoonpano:
 Pertti Korhonen, hallitusammattilainen (puheenjohtaja)
 Petri Peltonen, alivaltiosihteeri, työ- ja elinkeinoministeriö (varapuheenjohtaja)
 Juha Ala-Mursula, johtaja, BusinessOulu
 Elina Björklund, toimitusjohtaja, Reima Oy
 Sami Lampinen, toimitusjohtaja, Inventure Oy
 Miia Porkkala, hallituksen puheenjohtaja, Aho Group Oy
 Nina Vaskunlahti, alivaltiosihteeri, ulkoministeriö

Myönnetty rahoitus 

Business Finlandin rahoitus vuosina 2010 - 2019 on jakautunut seuraavasti: 48,8% avustuksia, 28,4% tutkimusrahoitusta, 26,6% lainaa, 2,1% EAKR-rahoitusta ja 1,1% muuta rahoitusta. 

Rahoituksesta 33,3% on kohdistunut mikroyrityksiin, 30,8% suuriin yritykseen, 24,3% pieniin yrityksiin ja 11,5% keskisuuriin yrityksiin. 

Business Finland valjastettiin Marinin hallituksen toimesta poikkeuksellisesti jakamaan avustuksia vuonna 2020 koronaviruspandemiasta kärsineille yrityksille. Hakemuksia tuli yhteensä yli 25000, joka on yli parikymmenkertainen määrä normaaliin aikaan nähden . 29.5.2020 mennessä tukea oli jaettu 438 miljoonan euron edestä .

Huijausskandaali 

Business Finlandissa USA:n aluepäälikköä syytetään yli neljän miljoonan euron kavaltamisesta vuosien 2010-2017 välisenä aikana. Valtio on käyttänyt oikeudenkäyntiin yli puoli miljoonaa euroa.

Lähteet

Aiheesta muualla 
 Business Finlandin kotisivu
 Business Finland - tietoa suomalaisille asiakkaille

Suomalaiset talousjärjestöt
Kansainvälistymisen edistämisorganisaatiot
Työ- ja elinkeinoministeriö
Suomen valtion virastot
Suunnittelu ja innovaatio
Tutkimusrahoitus
Yritysrahoitus